钦定古今图书集成/明伦汇编/氏族典/第061卷 > 《廖用贤尚友录》 > 余仲宇
## 钦定古今图书集成/明伦汇编/氏族典/第061卷 > 《廖用贤尚友录》 > 余仲宇

按《辰州府志》：“仲宇，不知何许人，万历初至辰溪。善风
鉴，更善用针，奇疾滨死，一针即活。性嗜酒，任取地下
瓦石等物，用气嘘之，即成白金，易酒得酒即醉，谈未
来事。奇中寓辰溪数年，忽一日遍觅诸相知者，约曰：
‘某明辰远去，君辈可同来一饯’。众如期至，则已逝矣。
数日后，有人来言亲见其卖药他所。”